Държавен вестник, бр. 2, 2014 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  2
НАРЕДБА № 5 
от 10 декември 2013 г.
за утвърждаване на медицински стандарт 
„Вирусология“
Член единствен. (1) С тази наредба се ут-
върждава медицински стандарт „Вирусология“ 
съгласно приложението.
(2) Дейността по диагностика на вирусните 
инфекции от специалността вирусология се 
осъществява при спазване на стандарта по 
ал. 1 и се изпълнява от всички лечебни и 
здравни заведения и регионалните здравни 
инспекции, в които се осъществява дейност 
по вирусология.
Заключителни разпоредби
§ 1. Наредбата се издава на основание чл. 6, 
ал. 1 от Закона за лечебните заведения и от-
меня Наредба № 24 от 2010 г. за утвърждаване 
на медицински стандарт „Вирусология“ (обн., 
ДВ, бр. 55 от 2010 г.; изм., бр. 92 от 2010 г.). 
§ 2. Министърът на здравеопазването дава 
указания по прилагането на наредбата.
§ 3. Контролът по изпълнение на наредба-
та се осъществява от Изпълнителна агенция 
„Медицински одит“, регионалните здравни 
инспекции и органите на управление на ле-
чебните заведения.
За министър:  
Чавдар Славов
Приложение 
към член единствен
МЕДИЦИНСКИ СТАНДАРТ  
„ВИРУСОЛОГИЯ“
1. Основна характеристика на медицинската 
специалност 
1.1. Дефиниция, основни цели и задачи:
Медицинската специалност „Вирусология“ е 
с преобладаваща клинико-диагностична насоче-
ност, която осигурява необходимите познания и 
практически умения за изясняване на етиологията 
на заболяванията с вирусна генеза при хората 
чрез използването на количествени и качествени 
методи. Тя се занимава с комплексното проуч-
ване на голям брой патогенни агенти – вируси, с 
изразени характерни и строго специфични мор-
фологични и генетични особености. Вирусите са 
способни само на вътреклетъчно размножаване, 
което основно ги отличава от останалите пато-
генни микроорганизми заедно с редица други 
характеристики. 
В Република България специалността „Ви-
русология“ е застъпена в извънболничната и 
в болничната помощ. Присъства в програмите 
за обучение в университетското образование. 
Представлява самостоятелна медицинска спе-
циалност в системата на здравеопазването на 
Република България и се придобива чрез след-
дипломна квалификация на завършилите висше 
медицинско образование и висше немeдицинско 
образование, специалност биология.
Основната цел на медицинския стандарт 
по „Вирусология“ е да осигури качеството на 
диагностичната дейност на вирусологичните 
лаборатории, осъществяващи своята дейност на 
територията на Република България.
1.2. Дейности в обхвата на медицинската 
специалност:
Медицинският стандарт по „Вирусология“ 
съдържа задачи, изисквания и показатели за дей-
ности, свързани с определяне на етиологичната 
диагноза на вирусните инфекции при хората, 
проследяване хода на инфекциозния процес и 
ефекта от лечението на вирусните заболявания, 
както и оценка на ефективността на вирусните 
ваксини. Този стандарт регламентира основни-
те изисквания, на които една вирусологична 
лаборатория трябва да отговаря за извършване 
на серологични и вирусологични изследвания. 
Той покрива изследванията, извършвани в нея, 
използвайки стандартизирани методи, методи, 
непокрити от стандартизираните, и методи, 
разработвани от лабораториите.
1.3. Интердисциплинарни дейности между 
специалността „Вирусология“ и други медицин-
ски специалности:
1.3.1. По време на диагностичния процес с 
оглед спецификата и сходството на клиничната 
симптоматика на заболяванията с вирусен и 
бактериален произход се осъществява връзка 
и координация със специалисти с придобита 
специалност „Микробиология“, работещи в 
микробиологични лаборатории, особено при 
необходимост от диференциална диагноза.
1.3.2. Дейностите по т. 1.3.1 могат да включват, 
без да се ограничават до обмен на биологични 
проби за продължаване на изследванията, кон-
султации между специалисти и др.
1.3.3. При липса на специалисти по „Вирусо-
логия“ в лечебни заведения, здравни заведения 
или в съответната регионална здравна инспек-
ция (РЗИ) на територията на общината част от 
дейностите по т. 4 могат да бъдат извършвани 
от медицински специалисти с придобита специ-
алност „Микробиология“, в чиято програма за 
обучение е включено придобиването на знания 
и умения по специалността „Вирусология“. Дей-
ностите по т. 4, които могат да бъдат извърш-
вани от медицински специалисти с придобита 
специалност „Микробиология“, са дефинирани 
във всяко ниво на компетентност.
1.3.4. При необходимост се осъществява 
връзка и със специалисти от специалностите: 
„Инфекциозни болести“, „Паразитология“, „Дет-
ски болести“ и др., съобразно спецификата на 
заболяването с вирусен произход и необходи-
мостта от допълнителна информация, свързана 
с пациента, чиято биологична проба се изследва.
1.4. Основни изисквания към дейността на 
вирусологичните лаборатории.
1.4.1. Този стандарт е приложим за всички ви-
русологични лаборатории независимо от обхвата 
и мащабите на дейността или от броя на персо-
нала. Лабораториите, извършващи изследвания, 
като нуклеотиден анализ или амплификация на 
част/цял вирусен геном, следва да изпълняват 
изискванията на този стандарт.